2. ลักษณะการประกอบธุรกิจ

ภาพรวมการประกอบธุรกิจของบริษัท บริษัทย่อย และบริษัทร่วมในปัจจุบัน

การเปลี่ยนแปลงที่สำคัญ

ในไตรมาสที่ 4 ของปี 2554 โครงการที่จังหวัดพระนครศรีอยุธยา ได้รับผลกระทบจากอุทกภัย
ทำให้เกิดความเสียหายแก่โรงงานภายในสวนอุตสาหกรรมโรจนะรวมทั้งโรงงานผลิตกระแสไฟฟ้าของบริษัท
โรจนะเพาเวอร์ จำกัดซึ่งเป็นบริษัทย่อยด้วย
ส่งผลให้ผู้ประกอบการหยุดประกอบการชั่วคราวเพื่อทำการซ่อมแซมและฟื้นฟูกิจการ
ซึ่งส่งผลให้ความเชื่อมั่นของนักลงทุนรายใหม่ ๆ
ที่จะเข้าลงทุนในพื้นที่ที่จังหวัดพระนครศรีอยุธยาลดลงและกระทบต่อรายได้ค่าบริการและค่าเช่าของบริษัทนับตั้งแต่ไตรมาสที่
4/2554 เป็นต้นมา

จากเหตุการณ์อุทกภัยดังกล่าว ทำให้ผู้ประกอบการบางรายสนใจลงทุนในพื้นที่ภาคตะวันออกเพิ่มขึ้น
ซึ่งบริษัทได้ทำการขยายธุรกิจออกไปในภูมิภาคนี้ โดยการเข้าซื้อกิจการ 2 แห่ง คือ 1.
การเข้าซื้อกิจการของบริษัท สวนอุตสาหกรรมโรจนะ ปราจีนบุรี จำกัด (เดิมชื่อ บริษัท
พรอสเพอริตี้ อินดัสเตรียล เอสเตท จำกัด) ดำเนินธุรกิจพัฒนาอสังหาริมทรัพย์
ในอำเภอศรีมหาโพธิ จังหวัดปราจีนบุรี และ บริษัท สวนอุตสาหกรรมโรจนะ ระยอง 2 จำกัด
(เดิมชื่อ บริษัท สวนอุตสาหกรรมปลวกแดง จำกัด) ดำเนินธุรกิจพัฒนาอสังหาริมทรัพย์
ในอำเภอปลวกแดง จังหวัดระยอง ซึ่งโครงการทั้งสองแห่งได้รับการตอบรับที่ดีมากจากลูกค้า
ส่งผลให้บริษัทสามารถขายที่ดินในปี 2555 ได้เป็นจำนวนทั้งสิ้น 2,698 ไร่
อย่างไรก็ดีสำหรับโครงการที่จังหวัดพระนครศรีอยุธยา
ซึ่งบริษัทจะได้สร้างกำแพงคอนกรีตชีทไพล์ล้อมรอบพื้นที่เป็นระยะทางรวม 77 กิโลเมตร
ใช้เงินลงทุนกว่า 2,000 ล้านบาท ทำให้ลูกค้ามีความมั่นใจในการป้องกันน้ำท่วมในพื้นที่มากขึ้น
ทำให้บริษัทสามารถขายที่ดินได้เพิ่มอีกจำนวน 65 ไร่
อีกทั้งลูกค้าที่มีการทำสัญญาซื้อขายที่ดินก่อนเกิดเหตุอุทกภัยไม่มีรายใดยกเลิกสัญญาซื้อขายที่ดินแต่กลับขอชำระเงินงวดสุดท้ายพร้อมโอนกรรมสิทธิ์ในที่ดิน
เพื่อทำการสร้างโรงงานต่อไป

สำหรับกิจการโรงไฟฟ้าที่อยู่ในระหว่างการซ่อมแซม
ได้มีการซื้อขายไฟฟ้าจากการไฟฟ้าภูมิภาคตามสัญญาซื้อขายไฟ (Stand by power)
เพื่อส่งมอบให้กับลูกค้า เพื่อเป็นการบริการที่ต่อเนื่อง แม้ว่าจะมีกำไรต่ำ
โดยโรงไฟฟ้าคาดว่าจะเริ่มเปิดดำเนินการได้เต็มกำลังผลิต ภายในไตรมาสที่ 1/2556 นี้

ภาพรวมของธุรกิจ

บริษัทฯ ได้กำหนดทิศทางการดำเนินงาน และแผนกลยุทธ์ต่างๆ
ให้สอดคล้องกับเป้าหมายการพัฒนาและการขยายกิจการของบริษัทฯ
ที่เสริมและสนับสนุนธุรกิจของบริษัท ปัจจุบันบริษัทฯ ลงทุนในบริษัทย่อยและร่วม
ซึ่งประกอบธุรกิจเกี่ยวกับอสังหาริมทรัพย์และกิจการด้านสาธารณูปโภค ดังนี้

1.  บริษัท สวนอุตสาหกรรมโรจนะ จำกัด (มหาชน) เป็นบริษัทใหญ่
    ดำเนินธุรกิจพัฒนาอสังหาริมทรัพย์ประเภท โครงการเขต/สวนอุตสาหกรรมเพื่อขาย
    พร้อมระบบสาธารณูปโภคต่าง ๆ ซึ่งดำเนินการโดยภาคเอกชน การดำเนินงานมี 2 โครงการ
    โครงการที่ จ.พระนครศรีอยุธยา อยู่ในเขตส่งเสริมการลงทุนเขตที่ 2 บนเนื้อที่ 11,912 ไร่
    แบ่งเป็น พื้นที่พัฒนาและกำลังพัฒนาแล้ว 9,735 ไร่ (แบ่งการพัฒนาเป็น 8 ระยะ),
    เนื้อที่รอการพัฒนา 2,177 ไร่ และโครงการที่ จ.ระยอง อยู่ในเขตส่งเสริมการลงทุนเขตที่
    3 บนเนื้อที่ประมาณ 2,373 ไร่ ซึ่งพัฒนาแล้วเสร็จพร้อมขาย

  รายชื่อผู้ถือหุ้นใหญ่ ดูรายละเอียดในหน้าโครงสร้างการถือหุ้นและการจัดการ

2.  บริษัท โรจนะเพาเวอร์ จำกัด เป็นบริษัทย่อย บริษัทถือหุ้นอยู่ร้อยละ 41 ของทุนจดทะเบียน
    3,500 ล้านบาท เพื่อดำเนินธุรกิจผลิตและจำหน่ายไฟฟ้าและไอน้ำ
    ปัจจุบันมีกำลังการผลิตไฟฟ้า 265 เมกกะวัตต์ , ไอน้ำกำลังการผลิต 65 ตันต่อชั่วโมง
    ให้บริการด้านสาธารณูปโภคแก่ลูกค้าในสวนอุตสาหกรรมที่จังหวัดพระนครศรีอยุธยา

  โครงสร้างผู้ถือหุ้น

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 41.00

  บริษัท สึมิกิน บูสซัน คอร์ปอเรชั่น จำกัด 20.00

  เคปิค เนเธอร์แลนด์ บี.วี. 39.00

3.  บริษัท โรจนะ อินดัสเตรียล แมเนจเม้นท์ จำกัด เป็นบริษัทย่อย บริษัทถือหุ้นอยู่ร้อยละ 90
    ของทุนจดทะเบียน 170 ล้านบาท เพื่อดำเนินธุรกิจผลิตและจำหน่ายน้ำใช้อุตสาหกรรม
    และบำบัดน้ำเสียจากโรงงานอุตสาหกรรม ปัจจุบันมีกำลังการผลิตน้ำเพื่ออุตสาหกรรม 75,000
    ลูกบาศก์เมตร ต่อวัน , โรงบำบัดน้ำเสีย มีจำนวน 4 โรง แบ่งเป็นที่โครงการอยุธยา
    จำนวน 3 โรง มีกำลังการผลิตโรงละ 6,000 ลูกบาศก์เมตร ต่อวัน
    โครงการระยองมีโรงบำบัดน้ำเสีย 1 โรง มีกำลังการผลิต 14,000 ลูกบาศก์เมตร ต่อวัน

  โครงสร้างผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 90.00

  บริษัท สึมิกิน บูสซัน คอร์ปอเรชั่น จำกัด 10.00

4.  บริษัท โรจนะ พร็อพเพอร์ตี้ จำกัด เป็นบริษัทย่อย บริษัทถือหุ้นอยู่ร้อยละ 100
    ของทุนจดทะเบียน 400 ล้านบาท
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย

5.  บริษัท โรจนะ เอ็นเนอร์จี จำกัด เป็นบริษัทย่อย บริษัทถือหุ้นร้อยละ 70 ของทุนจดทะเบียน
    714 ล้านบาท (ทุนที่ออกและเรียกชำระแล้ว 200.64 ล้านบาท)
    เพื่อดำเนินธุรกิจเกี่ยวกับกระแสไฟฟ้าจากพลังแสงอาทิตย์ ปัจจุบันกำลังทำการก่อสร้าง

6.  บริษัท สวนอุตสาหกรรมโรจนะ ปราจีนบุรี จำกัด (เดิมชื่อ บริษัท พรอสเพอริตี้ อินดัสเตรียล
    เอสเตท จำกัด) เป็นบริษัทย่อย บริษัทถือหุ้นร้อยละ 100 ของทุนจดทะเบียน 473.984
    ล้านบาท เพื่อดำเนินธุรกิจพัฒนาอสังหาริมทรัพย์ประเภท
    โครงการเขต/สวนอุตสาหกรรมเพื่อขาย พร้อมระบบสาธารณูปโภคต่าง ๆ ที่จังหวัดปราจีนบุรี
    (ในไตรมาสที่ 3/2555 บริษัท ได้เข้าซื้อกิจการจากผู้ถือหุ้นเดิมในสัดส่วน 100%)

7.  บริษัท สวนอุตสาหกรรมโรจนะ ระยอง 2 จำกัด (เดิมชื่อ บริษัท สวนอุตสาหกรรมปลวกแดง
    จำกัด) เป็นบริษัทย่อย บริษัทถือหุ้นร้อยละ 100 ของทุนจดทะเบียน 270.00 ล้านบาท
    เพื่อดำเนินธุรกิจพัฒนาอสังหาริมทรัพย์ประเภท โครงการเขต/สวนอุตสาหกรรมเพื่อขาย
    พร้อมระบบสาธารณูปโภคต่าง ๆ ที่อำเภอปลวกแดง จังหวัดระยอง (ในไตรมาสที่ 3/2555
    บริษัท ได้เข้าซื้อกิจการจากผู้ถือหุ้นเดิมในสัดส่วน 100%)

8.  บริษัท อาร์พีดี พร็อพเพอร์ตี้ ดีเวลลอปเม้นท์ จำกัด (เป็นบริษัทย่อยของบริษัท โรจนะ
    พร็อพเพอร์ตี้ จำกัด) บริษัทมีอำนาจในการควบคุมทางอ้อม ถือหุ้นอยู่ร้อยละ 100
    ของทุนจดทะเบียน 20 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

  โครงสร้างผู้ถือหุ้น

  ผู้ถือหุ้น ร้อยละ

  บริษัท โรจนะ พร็อพเพอร์ตี้ จำกัด 100.00

  (ปลายปี 2555 บริษัทได้ทำสัญญาซื้อขายกิจการให้แก่ T AND PK GROUP ENTERPRISE
  LIMITED ที่ฮ่องกง ในมูลค่ารวม 32 ล้านเหรียญสหรัฐ กำหนดชำระเงินในไตรมาสที่ 1/2556)

9.  บริษัท เค พี ดี พร็อพเพอร์ตี้ ดีเวลลอปเม้นท์ จำกัด เป็นบริษัทย่อยของบริษัท
    บริษัทถือหุ้นอยู่ร้อยละ 100 ของทุนจดทะเบียน 25 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

10. บริษัท โรจนะ อินทีเรียร์ จำกัด (เป็นบริษัทย่อยของ บริษัท อาร์พีดี พร็อพเพอร์ตี้
    ดีเวลลอปเม้นท์ จำกัด) บริษัทมีอำนาจในการควบคุมทางอ้อม ถือหุ้นอยู่ร้อยละ 100
    ของทุนจดทะเบียน 1 ล้านหยวน เพื่อดำเนินธุรกิจบริการตกแต่งภายใน

  โครงสร้างผู้ถือหุ้น

  ผู้ถือหุ้น ร้อยละ

  บริษัท อาร์พีดี พร็อพเพอร์ตี้ ดีเวลลอปเม้นท์ จำกัด 100.00

  (ปลายปี 2555 บริษัทได้ทำสัญญาซื้อขายกิจการ(บริษัท อาร์พีดี พร็อพเพอร์ตี้ ดีเวลลอปเม้นท์
  จำกัด) ให้แก่ T AND PK GROUP ENTERPRISE LIMITED ที่ฮ่องกง ในมูลค่ารวม 32
  ล้านเหรียญสหรัฐ กำหนดชำระเงินในไตรมาสที่ 1/2556)

11. บริษัท ออปอเรชั่นแนล เอ็นเนอร์ยี่ กรุ๊ป จำกัด เป็นบริษัทร่วม บริษัทถือหุ้นอยู่ร้อยละ 25
    ของทุนจดทะเบียน 30 ล้านบาท เพื่อดำเนินธุรกิจให้บริการบำรุงรักษา
    และการบริการเกี่ยวกับการผลิตของโรงไฟฟ้า

  โครงสร้างผู้ถือหุ้น

  ผู้ถือหุ้น ร้อยละ

  บริษัท เอส แอนด์ เจ อินเตอร์ เนชั่นแนล เอนเตอร์ไพรส์ จำกัด (มหาชน) 30.00

  บริษัท เอ็นจิเนียริ่ง เทคนิคอล ซัพพลาย จำกัด 26.00

  บริษัท สวนอุตสาหกรรมโรจนะ จำกัด (มหาชน) 25.00

  ผู้ถือหุ้นรายย่อยที่ถือต่ำกว่า ร้อยละ 10 19.00

12. บริษัท ไทคอน อินดัสเทรียล คอนเน็คชั่น จำกัด (มหาชน) เป็นบริษัทร่วม
    บริษัทถือหุ้นอยู่ร้อยละ 21.35 (ณ วันที่ 22 สิงหาคม 2555) ของทุนที่ชำระแล้ว
    เพื่อดำเนินธุรกิจจัดสร้างโรงงานมาตรฐานในเขตนิคมอุตสาหกรรมและเขต/สวนอุตสาหกรรมเพื่อให้เช่า
    และ/หรือเพื่อขาย

  โครงสร้างผู้ถือหุ้น (ณ วันที่ 22 สิงหาคม 2555)

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 21.35

  บริษัท ไทยเอ็นวีดีอาร์ จำกัด 10.07

  กลุ่มซิตี้เรียลตี้ 6.43

  นายประชา กิจวรเมธา 5.53

  นางยุพดี ควน และนายโณพัศ ควน(คู่สมรสและบุตรของนายไว เชง ควน) 4.22

  ผู้ถือหุ้นรายย่อยที่ถือต่ำกว่า ร้อยละ 4.22 52.40

**ปลายปี 2554 บริษัทได้ทำสัญญาขายกิจการของบริษัท โรจนะ ดิซทีลเลอรี่ จำกัด พร้อมบริษัท
148 ดีสทริบิวชั่น จำกัด และได้รับชำระเงินเมื่อตอนต้นไตรมาสที่ 1/2555 ทำให้บริษัทย่อยทั้งสอง
พ้นสภาพจากการเป็นบริษัทย่อยของบริษัท ตั้งแต่ไตรมาสที่ 1/2555 เป็นต้นไป

โครงสร้างการถือหุ้นแยกตามกลุ่มธุรกิจของบริษัทในกลุ่ม ณ วันที่ 31 ธันวาคม 2555

บริษัท สวนอุตสาหกรรมโรจนะ จำกัด (มหาชน) ประกอบด้วยบริษัทย่อยและบริษัทร่วม
แยกประเภทตามกลุ่มธุรกิจ ดังนี้

1.  ธุรกิจสาธารณูปโภค ประกอบด้วย

  บริษัท โรจนะเพาเวอร์ จำกัด บริษัทถืออยู่ 41%

  บริษัท โรจนะ อินดัสเตรียล แมเนจเม้นท์ จำกัด บริษัทถืออยู่ 90%

  บริษัท โรจนะ เอ็นเนอร์จี จำกัด บริษัทถืออยู่ 70%

2.  ธุรกิจอสังหาริมทรัพย์

  บริษัท โรจนะ พร็อพเพอร์ตี้ จำกัด บริษัทถืออยู่ 100%

  บริษัท อาร์พีดี พร็อพเพอร์ตรี้ ดีเวลลอปเม้นท์ จำกัด บริษัทย่อยทางอ้อม ถือ 100%

  บริษัท เค พี ดี พร็อพเพอร์ตี้ ดีเวลลอปเม้นท์ จำกัด บริษัทถืออยู่ 100%

  บริษัท สวนอุตสาหกรรมโรจนะ ปราจีนบุรี จำกัด บริษัทถืออยู่ 100%

  บริษัท สวนอุตสาหกรรมโรจนะ ระยอง 2 จำกัด บริษัทถืออยู่ 100%

3.  ธุรกิจการตกแต่งภายใน

  บริษัท โรจนะ อินทีเรียร์ จำกัด บริษัทย่อยทางอ้อม ถือ 100%

4.  ธุรกิจ FACTORY RENTAL & LOGISTICS

  บริษัท ไทคอน อินดัสเทรียล คอนเน็คชั่น จำกัด บริษัทถืออยู่ 21.35%

5.  ธุรกิจ OPERATION AND MAINTENANCE

  บริษัท ออปอเรชั่นนอล เอ็นเนอร์ยี่ กรุ๊ป จำกัด บริษัทถืออยู่ 25%

โครงสร้างรายได้ของบริษัท บริษัทย่อย และบริษัทร่วม ตามงบการเงินรวม

[]

รายละเอียดเกี่ยวกับโครงสร้างรายได้ของบริษัท บริษัทย่อย และ
บริษัทร่วมตามงบการเงินรวมสามารถสรุปได้ดังต่อไปนี้

1. รายได้จากการขายที่ดิน รายได้ค่าบริการ และรายได้ค่าเช่า เป็นรายได้ของบริษัท

2. รายได้จากการขายสินค้า เป็นรายได้ของบริษัท โรจนะเพาเวอร์ จำกัด (บริษัทย่อย)
ซึ่งประกอบธุรกิจผลิตและจำหน่ายไฟฟ้าและไอน้ำ

3. รายได้จากการบริการโรงแรม เป็นรายได้ส่วนของบริษัท อาร์ พี ดี พร็อพเพอร์ตี้
ดีเวลลอปเม้นท์ จำกัด

4. บริษัทโรจนะ อินดัสเตรียล แมเนจเม้นท์ เป็นบริษัทย่อย
ได้ดำเนินธุรกิจจำหน่ายน้ำใช้ในนิคมอุตสาหกรรมและบำบัดน้ำเสียในสวนอุตสาหกรรม
จัดอยู่ในหมวดของรายได้ค่าบริการแต่เป็นการดำเนินธุรกิจที่เกี่ยวข้องกับบริษัทบางส่วน
จึงทำการตัดรายการที่เกี่ยวข้องระหว่างกันออกในงบการเงินรวม

5. รายได้จากการขายอาคารชุดเป็นรายได้ของ บริษัท โรจนะ พร็อพเพอร์ตี้ จำกัด , บริษัท อาร์
พี ดี พร็อพเพอร์ตี้ ดีเวลลอปเม้นท์ จำกัด และบริษัท เค พี ดี พร็อพเพอร์ตี้ ดีเวลลอปเม้นท์ จำกัด
ซึ่งเป็นบริษัทย่อย ดำเนินธุรกิจเกี่ยวกับพัฒนาอสังหาริมทรัพย์ประเภทการก่อสร้างอาคารชุดเพื่อเช่า

6. ส่วนแบ่งผลกำไรในบริษัทร่วม เป็นส่วนแบ่งผลกำไรในบริษัทร่วมจากบริษัท ไทคอน อินดัสเทรียล
คอนเน็คชั่น จำกัด กับ บริษัท ออปอเรชั่นนอล เอ็นเนอร์ยี่ กรุ๊ป จำกัด

7. รายได้อื่น เป็นรายได้ที่มิใช่จากการดำเนินงานโดยตรง

8. รายได้เงินชดเชยจากบริษัทประกันภัย เป็นรายได้ของบริษัท โรจนะเพาเวอร์ จำกัด
ชดเชยจากกรณีเหตุอุทกภัย